ระเบียบคณะกรรมการตุลาการศาลยุติธรรมระเบียบคณะกรรมการตุลาการศาลยุติธรรมว่าด้วยการสอบข้อเขียนสำหรับการสอบคัดเลือกการทดสอบความรู้ และการคัดเลือกพิเศษเพื่อบรรจุเป็นข้าราชการตุลาการในตำแหน่งผู้ช่วยผู้พิพากษาพ.ศ. ๒๕๕๖ โดยที่เป็นการสมควรให้มีระเบียบคณะกรรมการตุลาการศาลยุติธรรมว่าด้วยการสอบข้อเขียนสำหรับการสอบคัดเลือกการทดสอบความรู้ และการคัดเลือกพิเศษเพื่อบรรจุเป็นข้าราชการตุลาการในตำแหน่งผู้ช่วยผู้พิพากษาอาศัยอำนาจตามความในมาตรา ๕๑แห่งพระราชบัญญัติระเบียบข้าราชการฝ่ายตุลาการศาลยุติธรรม พ.ศ. ๒๕๔๓คณะกรรมการตุลาการศาลยุติธรรม (ก.ต.) ออกระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบคณะกรรมการตุลาการศาลยุติธรรมว่าด้วยการสอบข้อเขียนสำหรับการสอบคัดเลือกการทดสอบความรู้ และการคัดเลือกพิเศษเพื่อบรรจุเป็นข้าราชการตุลาการในตำแหน่งผู้ช่วยผู้พิพากษา พ.ศ. ๒๕๕๖ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ประธานศาลฎีการักษาการตามระเบียบนี้หมวด ๑บททั่วไป ข้อ ๔ ในระเบียบนี้ประธานกรรมการ หมายความว่าประธานกรรมการในคณะกรรมการสอบคัดเลือกประธานกรรมการในคณะกรรมการทดสอบความรู้หรือประธานกรรมการในคณะกรรมการคัดเลือกพิเศษที่ ก.ต. แต่งตั้งรองประธานกรรมการ หมายความว่ารองประธานกรรมการในคณะกรรมการสอบคัดเลือกรองประธานกรรมการในคณะกรรมการทดสอบความรู้หรือรองประธานกรรมการในคณะกรรมการคัดเลือกพิเศษ ที่ ก.ต. แต่งตั้งกรรมการคุมสอบ หมายความว่า กรรมการและเจ้าหน้าที่ดำเนินการสอบที่ประธานกรรมการแต่งตั้งหมวด ๒ระเบียบการสอบข้อเขียน ข้อ ๕ ในการสอบให้ผู้เข้าสอบแต่งกายสุภาพเรียบร้อยข้อ ๖ ให้ผู้เข้าสอบตรวจดูแผนผังที่นั่งสอบและเลขที่นั่งก่อนเข้าห้องสอบและเข้าห้องสอบเมื่อได้รับอนุญาตข้อ ๗ ให้ผู้เข้าสอบมาถึงห้องสอบก่อนเริ่มต้นเวลาสอบไม่น้อยกว่า๓๐ นาที และห้ามมิให้ผู้เข้าสอบเข้าห้องสอบภายหลังการสอบได้เริ่มต้นแล้วข้อ ๘ ห้ามนำเครื่องอิเล็กทรอนิกส์หรือเครื่องมือสื่อสารใดๆ เช่น โทรศัพท์เคลื่อนที่ เข้าไปในอาคารสอบและห้องสอบโดยเด็ดขาดข้อ ๙ ห้ามกระทำการใด ๆอันอาจช่วยให้ล่วงรู้คำถามและคำตอบของข้อสอบ เช่น นำตำรากฎหมาย ตัวบทกฎหมายโน้ตย่อใด ๆ เข้าไปในห้องสอบห้ามมิให้นำสัมภาระใด ๆที่อาจใช้ซุกซ่อนสิ่งของตามวรรคหนึ่งติดตัวไว้ในขณะสอบข้อ ๑๐ ในระหว่างการสอบให้ผู้เข้าสอบปฏิบัติดังนี้(๑) ให้ใช้ปากกาเฉพาะหมึกสีน้ำเงินหรือสีดำเท่านั้น(๒) ให้เขียนเลขประจำตัวสอบไว้ในกระดาษคำถามทุกหน้าในช่องที่กำหนดไว้(๓) ให้เขียนคำตอบในสมุดคำตอบให้ถูกเล่มตามที่กำหนดโดยให้เขียนเลขประจำตัวสอบไว้ที่ส่วนต่อของสมุดคำตอบทุกเล่มให้ชัดเจนเพียงแห่งเดียวเท่านั้นห้ามเขียนชื่อหรือลงลายมือชื่อผู้เข้าสอบไว้ ณ ที่ใดในสมุดคำตอบโดยเด็ดขาดแม้ขีดฆ่าหรือตกเติมก็ห้ามลงลายมือชื่อกำกับ(๔) ห้ามกระทำการใด ๆ ในสมุดคำตอบอันอาจทำให้ผู้อื่นล่วงรู้ถึงตัวผู้เข้าสอบได้ เช่น เขียนเลขประจำตัวสอบทำเครื่องหมายวงกลม สามเหลี่ยม สี่เหลี่ยม หรือเครื่องหมายอย่างใดอย่างหนึ่งในสมุดคำตอบหรือขีดเส้นใต้เลขข้อ คำ หรือข้อความใด ๆ(๕) ให้เขียนคำตอบทั้งสองหน้ากระดาษถ้าสมุดคำตอบเล่มเดียวไม่พอให้ขอเพิ่มได้แล้วกลัดรวมไว้ด้วยกัน(๖) เมื่อตอบข้อใหม่ต้องขึ้นหน้าใหม่และลงเลขข้อในช่องที่กำหนดให้ชัดเจน หากไม่ตอบข้อใดให้ลงเลขข้อนั้นไว้ที่หน้าใหม่แล้วเขียนว่า ไม่ตอบ(๗) ห้ามมิให้ออกไปจากห้องสอบก่อนหมดเวลาสอบเว้นแต่กรณีจำเป็นอย่างยิ่งผู้เข้าสอบอาจได้รับอนุญาตจากกรรมการคุมสอบให้ออกจากห้องสอบได้เป็นการชั่วคราว ทั้งนี้ภายใต้การควบคุมตรวจสอบของกรรมการคุมสอบ(๘) เมื่อหมดเวลาสอบแล้ว ให้หยุดเขียนคำตอบทันทีและวางสมุดคำตอบกับกระดาษคำถามไว้ที่โต๊ะสอบห้ามมิให้ลุกจากที่นั่งสอบจนกว่าจะได้รับอนุญาตให้ออกจากห้องสอบข้อ ๑๑ ห้ามมิให้นำกระดาษคำถามออกจากห้องสอบโดยเด็ดขาดข้อ ๑๒ ผู้เข้าสอบที่ทุจริตในการสอบจะถูกปรับเป็นผู้สอบข้อเขียนตกและเป็นผู้ขาดคุณสมบัติที่จะเข้ารับราชการเป็นข้าราชการตุลาการ ตามมาตรา ๒๖ (๕)แห่งพระราชบัญญัติระเบียบข้าราชการฝ่ายตุลาการศาลยุติธรรม พ.ศ. ๒๕๔๓ข้อ ๑๓ ผู้เข้าสอบที่ฝ่าฝืนระเบียบการสอบข้อ ๘และข้อ ๙ จะถูกปรับเป็นผู้สอบข้อเขียนตกผู้เข้าสอบที่ฝ่าฝืนระเบียบการสอบข้อ ๑๐ และข้อ ๑๑อาจถูกปรับเป็นผู้สอบข้อเขียนตกหรือไม่ได้รับการตรวจในข้อที่ทำผิดระเบียบหรือถูกหักคะแนนตามควรแก่กรณีข้อ ๑๔ ผู้เข้าสอบที่ตอบข้อสอบข้อเขียนในวิชากฎหมายวิชาเลือกไม่ตรงกับลักษณะวิชากฎหมายที่ได้แสดงความจำนงไว้ในวันสมัครสอบจะไม่ได้รับการตรวจข้อสอบในข้อนั้นหมวด ๓การดำเนินการของกรรมการ ข้อ ๑๕ ในการดำเนินการสอบให้กรรมการคุมสอบปฏิบัติดังนี้(๑)ให้กรรมการคุมสอบซึ่งเป็นข้าราชการตุลาการสวมครุยข้าราชการตุลาการขณะคุมสอบ(๒) ห้ามกรรมการคุมสอบนำเครื่องอิเล็กทรอนิกส์หรือเครื่องมือสื่อสารใดๆ เข้าไปในห้องสอบ เว้นแต่ผู้ได้รับอนุญาตจากประธานกรรมการ(๓) ก่อนเริ่มเวลาเข้าห้องสอบให้กรรมการคุมสอบตรวจตราความเรียบร้อยของห้องสอบให้พร้อมสำหรับการดำเนินการสอบข้อเขียนและประจำที่ห้องสอบตลอดระยะเวลาการดำเนินการสอบข้อเขียน(๔) เมื่อมีการอนุญาตให้ผู้เข้าสอบออกจากห้องสอบเป็นการชั่วคราวตามข้อ๑๐ (๗) ให้กรรมการคุมสอบควบคุมและตรวจสอบผู้เข้าสอบทั้งก่อนออกจากห้องสอบและก่อนกลับเข้าห้องสอบข้อ ๑๖ ให้กรรมการคุมสอบทำบันทึกรายงานพฤติการณ์ของผู้เข้าสอบที่ปฏิบัติฝ่าฝืนระเบียบการสอบข้อเขียนต่อประธานกรรมการข้อ ๑๗ ให้กรรมการคุมสอบตรวจสอบผู้มีเหตุอันควรสงสัยว่าจะทำการสอบโดยทุจริตข้อ ๑๘ เมื่อกรรมการคุมสอบพบว่าอาจมีการทุจริตเกิดขึ้นให้ยึดเอกสารหรืออุปกรณ์ที่อาจใช้ในการทุจริตดังกล่าวไว้เพื่อเสนอต่อประธานกรรมการข้อ ๑๙ ให้กรรมการสอบผู้ตรวจคำตอบแต่ละข้อหมายเหตุพฤติการณ์ที่ผู้เข้าสอบปฏิบัติฝ่าฝืนระเบียบการสอบข้อเขียนไว้ที่ปกสมุดคำตอบด้านหน้าโดยไม่ต้องหักคะแนนและทำบันทึกเสนอประธานกรรมการข้อ ๒๐ ให้ประธานกรรมการและรองประธานกรรมการร่วมกันพิจารณาลงโทษผู้เข้าสอบที่ฝ่าฝืนระเบียบการสอบข้อเขียนนี้ประกาศณ วันที่ ๕ เมษายน พ.ศ. ๒๕๕๖ไพโรจน์วายุภาพประธานศาลฎีกาประธานกรรมการตุลาการศาลยุติธรรมปริยานุช/ผู้จัดทำ๒๔ เมษายน ๒๕๕๖เอกฤทธิ์/ผู้ตรวจ๒๔ เมษายน ๒๕๕๖[๑] ราชกิจจานุเบกษาเล่ม ๑๓๐/ตอนที่ ๓๕ ก/หน้า ๑/๑๙ เมษายน ๒๕๕๖